سجاد علی

<font size="+1" color=black>سجاد علی<font>جنمستھان :  لہور, پنجاب جمن دیہاڑ :  24 اگست 1966کم :  گایک، اداکار

سجاد علی اک مشہور پاکستانی پنجابی تے اردو گلوکار نیں ۔ اوہ 24 اگست 1966 نوں لہور وچ پیدا ہوئے تے کراچی دے نیشنل آرٹس کالج توں تعلیم حاصل کیتی ۔ اداکاری تے ہدایتکاری دے میدان وچ صلاحیتاں دکھاون والے سجاد علی نے اپنے چچا تصدق حسین کولوں کلاسیکی موسیقی دی تربیت حاصل کیتی ۔

سجاد علی دے والد شفقت حسین (ساجن) اک پاکستانی فلمی اداکار تے کرکٹر سی ۔ اوہناں دے والد پہلی بار 1971 وچ اک فلم ، بادل اور بجلی وچ نظر آئے ۔ سجاد علی نے نیشنل آرٹس کالج ، کراچی توں ایف ۔اے دی ڈگری مکمل کیتی ۔ اس توں بعد اوہناں دے چچا تصدق حسین نے اپݨے کلاسیکی مجموعےآں توں اوہناں نوں موسیقی دی تعلیم دیݨی شروع کردتی ۔ سجاد علی دی گایکی دی  تربیت دے دوران تصدق حسین نے کلاسیکی فنکاراں استاد بڑے غلام علی خاں ، استاد برکت علی خان تے استاد مبارک علی خاں دی موسیقی وی گائی ۔ ایہ سبھ سجاد علی دے وڈکے نیں ۔ سجاد  نوں اوہناں دے چچا استاد منور علی خاں نے وی مختصر طور تے تربیت دتی سی جیہڑے استاد بڑے غلام علی خاں دے پُتر سی ۔ سجاد علی دا تعلق کلاسیکی موسیقاراں دے قصور پٹیالا گھرانا نال اے ۔
سجاد علی نے پاکستان ٹیلی ویژن وچ بچےآں واسطے  موسیقی دے پروگرام وچ حصہ لیا تے 14 سال دی عمر وچ کلاسیکی موسیقی دے پروگرام راگ رنگ وچ پرفارم کیتا ۔ 1993 وچ  سجاد علی دے گانے “بے بی آ ” نے موسیقی دی دنیا وچ تہلکا مچا دتا ۔

سجاد علی دے کئی سپرہٹ گانے تے البم شائقین دے پسندیدہ نیں ۔ جیہناں وچ “چیف صاب” ، “ابھی موڈ نہیں” ، “پانیوں میں“ ، “سوہنی لگ دی” ، “جے ایتھوں کدی راوی لنگھ جاوے“ شامل نیں ۔
سجاد علی نے فلماں وچ اداکاری تےہدایتکاری دے جوہر وی دکھائے نیں ۔ “لو لیٹر” ، “منڈا تیرا دیوانا” ، “ایک اور لو سٹوری” وچ اداکاری کیتی اے ۔ 

سجاد علی دے البمز “بابیا“ ، “چیف صاب“ تے “سوہݨی لگدی“ دی مقبولیت اج وی گھٹ نہیں ہوئی ۔ سجاد علی نے ہلکے انداز وچ گا کے غزل گائیکی نوں وی نواں رنگ دتا۔ فلم بول واسطے  گائے گاݨے “دن پریشان ہے“ نوں بہت پسند کیتا گیا۔

 ستارا امتیاز 
23 مارچ 2019 ء نوں حکومت پاکستان نے بہتر گلوکاری دے صلے وچ سجاد نوں ستارا امتیاز نال نوازیا ۔

سجاد علی نے گائیکی نِکی عمر توں ای شروع کردی سی ۔ اوہناں دے گائے ہوئے گاݨے نہ صرف پاکستان وچ بلکہ بھارت ، برطانیا ، کینڈا تے امریکا وچ وی بہت مقبول ہوئے ۔ 
سجاد علی نے پاکستان تے بھارت دے مقابلہ موسیقی پروگرام Sur kshetra وچ بطور جج وی فرائض سر انجام دتے سی ۔ 

 مشہور گیت 
سجاد علی دے مشہور گیتاں وچوں چند اک درج ذیل نیں ۔

 کٹنا نئی

راوی

 لگایا دل

 تصویر

 ہر ظلم

 رونے نہ دیا

 پانیوں میں

 نہ تم سمجھے

 تماشا

 ساحل پہ کھڑے ہو  

 ہر ظلم تیرا 

 سوہݨی لگدی

گٹھ:پنجابی گلوکار
گٹھ:پنجابی گائیک
گٹھ:گلوکار
گٹھ:پنجابی شخصیتاں
گٹھ:پنجابی لوک